text: টিনেজার অথবা টিনএজার(ইংরেজি - teenager) বলতে ১৩ থেকে ১৯ বছর বয়সী কাউকে বোঝানো হয়। তবে বিভিন্ন দেশে এর বয়সসীমা নিয়ে মতপার্থক্য রয়েছে। অধিকাংশ দেশে ১৮ বছর বয়সের কাউকেই প্রাপ্তবয়স্ক হিসেবে বিবেচনা করা হয়। সুতরাং ১৮ বা ১৯ বছর বয়সী কেউ একই সাথে টিনএজার এবং প্রাপ্তবয়স্ক।
  
  ইতিহাস 
  বিংশ শতাব্দীর শুরুর দিকে বয়ঃসন্ধিকে কেবল শারীরিক পরিবর্তন হিসেবে দেখা হত। 
  ফলে বয়ঃসন্ধিকালীন কোনো ব্যক্তিকে শিশুদের মধ্যেই অন্তর্ভুক্ত করা হত এবং ৩০ কিংবা চল্লিশের কোঠার কাউকেও যুবক হিসেবে বিবেচনা করা হত।
  উনবিংশ শতাব্দীর শেষের দিকে সর্বপ্রথম আমেরিকান মনোবিজ্ঞানী জি. স্টানলি হল বয়ঃসন্ধিকালের ব্যাপ্তি নির্ধারণ করেন ১৫ থেকে ২৪ বছর। এরপর ১৯৪৪ সালে যখন টিনেজার শব্দের উৎপত্তি হয় তখন তা কেবল ১৭ বছর বয়সী কাউকে বোঝানোর জন্য ব্যবহৃত হত। দ্বিতীয় বিশ্বযুদ্ধের সময়ে শব্দটির অন্তর্ভুক্ত বয়সের ব্যাপ্তি বাড়তে শুরু করে। পঞ্চাশের ('৫০) মধ্যভাগে এ শব্দটি সারা বিশ্বে হঠাৎ জনপ্রিয় হয়ে পড়লে হলের বয়ঃসন্ধিকালের ব্যাপ্তিকেই টিনেজারের সংজ্ঞায়নে ব্যবহার করা শুরু হয়।
  
  অন্যান্য 
  বাংলা ভাষায় সাধারণত কিশোর বা কিশোরী শব্দ দিয়ে বয়ঃসন্ধিকালীন কাউকে নির্দেশ করা হয়ে থাকে। তবে তথ্য প্রযুক্তির ক্রমাগত সম্প্রসারণের কারণে বর্তমানে টিনএজ বা টিনএজার শব্দের ব্যবহার বাড়ছে।
title: টিনেজার